Reza Parchizadeh

Reza Parchizadeh (perse: رضا پرچی زاده) estas irana ĵurnalisto, , homrajta     kaj politika    aktivulo kiu estas verkinta pri vasta gamo de temoj kiel irana demokratio kaj respublikismo, separismo     kultura revolucio,   monologismo, mistikismo, literaturo, kino,   kaj amaskomunikiloj.  .

Parĉizade naskiĝis la 16-an de junio 1980 en Teherano, Irano. Li estas diplomiĝinto de Universitato de Teherano pri la angla lingvo kaj literaturo. Nuntempe li estas doktoriĝa studento pri la angla literaturo kaj kritiko ĉe Universitato de Indianao, Pensilvanio (IUP). Kiel studenta aktivulo dum la zenito de reformisma movado en Irano, lia partopreno en la studenta insurekcio dum julio de 1999 kaŭzis lian areston kaj poste elpelon el la teknika universitato de Ŝahid Ŝamsipour, kie li tiutempe studis pri elektroniko. Post jaroj, li akceptiĝis ĉe Universitato de Teherano por bakalaŭriĝo kaj poste magistriĝo.  .

Kiel apoganto de respublikismo por Irano, li ofte debatas publike kun la Irana monarĥistaro eksterlanda kiuj klopodas restarigi la monarĥion per gvidado de eksa princo Reza Pahlavi. En la artikolo Monarĥio estas esence kontraŭ homaj rajtoj, li tiel argumentas, ke "monarĥio - ĉu absoluta aŭ konstitucia - kiu formiĝas ĉirkaŭ la koncepto de denaska rajto... en sia esenco emfazas apartigon inter homoj, kaj sekve laŭnature rompas la [egalrajtecan] enhavon de la Universala Deklaracio de Homaj Rajtoj."

Responde al ĉi tiu artikolo, liaj oponantoj kritikis lin el multaj diversaj perspektivoj. Esmail Nooriala, el sekularisma vidpunkto, deklaris: "Mi kredas, ke respublika kontraŭstaro al simbola monarĥismo [en Irano]... baziĝas sur konservativa, maltrankvila sinteno, kiu devenas de malĝustaj hipotezoj... tiom, ke mia amiko, Sro. Parĉizadeh, tiel aŭ aliel penas bagateligi monarĥion kiel sistemon kontraŭ homaj rajtoj."  

Krome, Ĥaŝajar Roĥsani, de monarĥisma sinteno, diris, ke "Se oni klopodus instali absolutan monarĥion kiel estontan sistemon por Irano... via [Parĉizade-a] kritika komentario estus ĝusta. Tamen, tielnomitaj monarĥistoj jam forlasis tradician monarĥismon, kaj en kazo de popola voĉdonado, la monarĥo fariĝos nur simbola ento en la sistemo... do via maltrankviliĝo estas senlogika". Aldone, Naser Karami, mem respublikano, atentigis, ke "Li [Parĉizade] devas scii tion, ke homaj rajtoj estas la frukto de liberalismo kiu vigliĝis sub monarĥioj en landoj kiel Granda Britio kaj Nederlando... kiu poste manifestis sin en la Usona kaj Francaj revolucioj kaj respublikoj."

Lastan junion, Parĉizade malkovris tion, ke vojaĝo de Reza Pahlavi al Nederlando estis nur politike reklamcela vizito, kaj ne, kiel liaj subtenantoj asertis, "vojaĝo por paroli antaŭ la Tribunalo de Hago, kondamni la malobservon de homaj rajtoj en Irano"..  Laŭ informo de Klubo de Junaj ĵurnalistoj "Reza Parĉizade akuzis, ke Pahlavi mensogis pri sia kunsido kun la germana parlamento. Laŭ li, peranto kiu celis okazigi la kunsidon malsukcesis. Sekve, Pahlavi, fronte al la skandalo, forĝis indikaĵojn misinformi la publikon."  

Parchizadeh ankaŭ estas malkaŝema kritikanto de etna partiismo kaj separismo en Irano.     Rilate al tio, en influa artikolo titolita "La bazaj elementoj de la separisma diskurso de pan-turkismo" kiu estas multfoje eldonata en la persaj amaskomunikiloj      , li severe kritikis la separistojn pro ilia ekstremisma politika propagando kaj deklaris, ke "la solvo de la demando pri etnaj malplimultoj en Irano ne estas perforta separismo, sed leĝigo de plur-etna konstitucio al kiu ĉiu... senescepte devas aliĝi."

Li ricevis fortajn reagojn de oponantoj. Reza Talebi, en artikolo nomita "Ni devas mortigi nian koleron kaj morti alimaniere"; responde al Parĉizade skribas, "ke la faŝisma fenomeno de pan-turkismo ne devas fariĝi ilo por subpremado de intelektaj aspiroj de la popolo; por ni sciu, ke ĉi tiu [ŝovinismo] havas siajn radikojn en la strukturo de ajna socio kaj lando, kaj neniu povas aserti ke ili mem estas tute neŭtrala". Ankaŭ, Jaŝar Golŝan, en la artikolo "Kiel senkapigi la reĝon el la Irana Menso", akuzis Parĉizade pri "histerie ataki la demokratajn aktivulojn de Azerbajĝano" nur pro tio, ke "li estas ofendita de la titolo de eseo 'Azerbajĝano: Kolonio de Irano' far de Sro. Vahid Karabakli".

Parĉizadeh ankaŭ estas kritikulo de la Islama Respubliko kaj jam produktis multajn diskursajn studojn pri la politikaj aspektoj de ĉi tiu reĝimo. En la Ideo-mitologio de la Islama Respubliko , li analizis la Islaman Revolucion en Irano konsidere pri la diskursaj teorioj de Michel Foucault kaj Roland Barthes.

En alia artikolo  li priskribas diskursan modelon en kondutmaniero de la islama respubliko, kiun li nomas krizo-kreado-kaj-kontrolado. Li opinias, ke kreado de krizoj kaj poste limigi ilin estas premisa bazo en la islama respubliko.

 Referencoj 

 Vidu ankaŭ 
 Protestado en Irano (2009)

 Eksteraj ligiloj 
 Lia Libro de poemaro: "Sendanka Penlaboro" (Thankless Toil)
 Nova traduko kaj analizado de Rubajtoj de Omar Kajjam far Parĉizade
 Libroj de Parĉizade en la retpaĝo de Amazon
 Lia perslingva parolado pri monarĥismo kaj estonteco de Irano

Kategorio:Literaturo de Irano
Kategorio:Iranaj poetoj
Kategorio:Iranaj ĵurnalistoj
Kategorio:Iranaj verkistoj